Noaptea Muzeelor 2024, marcată de proteste. Care sunt muzeele naționale care vor fi deschise publicului sâmbătă și care nu participă
Organizatorii au anunțat că sâmbătă, la evenimentul Noaptea Muzeelor, vor fi deschise 253 de obiective în toată țara, cu cele mai multe în București - 55, la Iași - 34, Târgu Mureș - 22 și în Cluj-Napoca - 18. Unele dintre cele mai importante muzee din țară și din București nu vor participa. Cauza: inechitățile salariale din domeniu. În București, protestul sindicaliștilor din muzee va avea loc în fața Ministerului Culturii și în Piața Victoriei.